
Број: 05-511-9/2022
Датум: 07.04.2022.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „КЕСО-ГРАДЊА” д.о.о. Тршић - Зворник, за издавање еколошке дозволе за погон за сепарацију шљунка и пијеска и погон за прераду кварцног пијеска, који се налазе на локацији Шиб у насељу Козлук, град Зворник, од 22.02.2022.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору „КЕСО-ГРАДЊА” д.о.о. Тршић - Зворник, ЕКОЛОШКА ДОЗВОЛА за погон за сепарацију шљунка и пијеска и погон за прераду кварцног пијеска, који се налазе на локацији Шиб у насељу Козлук, град Зворник, на грађевинској парцели означеној као к.ч. број: 7208/1, 7208/2, 7208/3 К.О. Скочић и к.п. број: 7222 и 7223 К.О. Скочић. 
2. Опис активности и постројења за које се издаје еколошка дозвола:
Погон сепарације шљунка и пијеска се налази на парцелама к.п. број: 7222 и 7223 К.О. Скочић, укупне површине 0,48 ha. Капацитет сепарације од 30 m3/h тј. 40 000 m3/год.
Еколошка дозвола се издаје за сљедеће објекте: 

· сепарација са таложником 

· ударно гредна дробилица 

· пратећи објекат са мокрим чвором и упојним бунаром 

· пумпна станица са водомјерним окном 

· машинска радионица
· пратеће радне просторије:  канцеларија, магацин алата, магацин резервних дијелова и дежурана.
Погон сепарације кварцног пијеска се налази на парцелама к.ч. број: 7208/1, 7208/2, 7208/3 К.О. Скочић на локацији Шиб у насељу Козлук. Капацитет погона за прераду кварцног пијеска је 30000 t/год.
Еколошка дозвола се издаје за сљедеће објекте: 

· управна зграда за руководиоца погона, просторију пословође, просторија за одмор радника, кухиња 

· погон за прераду кварцног пијеска 

· надстрешница за млин за мљевење 

· трафо станица 

· бункери за полупроизвод 

· бункери за готов производ 

Од механизације инвеститор користи: три камиона за допрему сировине, два утоваривача и један виљушкар.

3. Инвеститор „КЕСО-ГРАДЊА” д.о.о. Тршић - Зворник, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „КЕСО-ГРАДЊА” д.о.о. Тршић - Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:

3.3.1.    Заштита ваздуха и заштита од буке

· Адекватном организацијом рада спречити стварање гужве и застоја. 

· Одржавати оптималну влажност агрегата и уредити депоније истог ради спречавања подизања запрашености, посебно у току љетног периода (јул-август). 

· Поставити систем орошавања радних машина и депонија материјала у сврху смањења емисије прашине у ваздух. 

· Избјегавати истовар агрегата за вријеме јачих вјетрова, у супротном прскати агрегат водом за вријеме истовара. 

· Редовно одржавати интерне саобраћајнице. 

· У сушном периоду године квасити манипулативне површине и саобраћајнице, као и приступни пут који води кроз насељено мјесто до локације гдје се врши сепарација. 
· Вршити редовно проверавање система за класирање.
· Смањити на најмању могућу мјеру емисије загађујућих материја и непријатних мириса у ваздух уз примјену најбоље расположивих технологија.

· Користити технички исправна возила и радне машине, као и вршити редовна периодична испитивања од стране овлаштене институције. 

· Уређаји односно постројења која емитују буку морају бита атестирани, односно морају бити конструисани тако или изоловани, да у спољну средину не емтују буку преко дозвољеног нивоа. 

· У случају да се у току рада постројења, контролом нивоа буке установи да иста прелази законом прописане вриједности, извршит додатну изолацију извора буке, као и предузети низ других мјера (замјена дијелова машина које изазивају буку, ремонт погона, поставлјање звучног зида итд.). 

· Испуњавати услове предвиђених Правилником о дозвољеним границама интезитета звука и шума („Службени лист СР БИХ“, број: 46/89).

· Пратити и мјерити емисију загађујућих материја у ваздух како би се испунили услови дефинисани у Уредби о вриједностима квалитета ваздуха („Службени гласник Републике Српске“, број: 124/12).

· Да би се смањило присуство буке и прашине са локације на околину извршити озелењавање свих слободних површина. Око објекта инвеститор је дужан засадити заштитни зелени појас, односно извршити правилан одабир и диспозицију дрвореда и другог зеленила у циљу формирања заштитних баријера.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде („Службени гласник РС“, број: 44/01).
· Санитарне и фекалне отпадне воде одводити у водонепропусну трокоморну септичку јаму. Исту одржавати у складу са Правилником о третману и одводњи отпадних вода за подручја градова и насеља где нема јавне канализације („Службени гласник РС“, бр. 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију.
· Септичка јама мора бити водонепропусна, како то дефинише одговарајући Правилник.
· Загађење земљишта отпадним водама, мора бити спријечен правилним и редовним одржавањем септичке јаме и сепаратора уља и масти, на предметној локацији, као и редовним пражњењем истих.
· Бетонирати плато око машинске радионице као и простор за смјештај буради и канти са уљем, урадитит канале за прихват оборинских вода које треба спојити са сепаратором уља и масти. 

· Изградити сепаратор масти и уља. Рок: новембар 2022.год.

· Редовно одржавати сливнике, решетке и одводне канала ка сепаратору уља, тако да се обезбиједи њихова потпуна исправност и функционалност. 

· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.
· Издвојене течности из сепаратора, до момента одвоза, чувати у намјенским водонепропусним бачвама, адекватно ускладиштеним.
· Успоставити процедуре сувог чишћења, у циљу спречавања настајања засићених технолошких вода које се испуштају у површинске воде. 

· Поставити одговарајуће тацне за прихват уља на мјестима гдје је могуће цурење и капање уља (испод радних машина и сличним мјестима) како би се избјегло разлијевање уља по манипулативној површини и спирање уља у земљиште и подземне воде. 

· Отадне воде са локације постројења за сепарацију кварцног пијеска, прије испуштања у површинске воде морају да задовољавају услове прописане Правилником о условима за испуштање отпадних вода у површинске воде („Службени гласник Републике Српске“, број 44/01). 
· За пречишћавање технолошких отпадних вода изградити трокоморни таложник за прихват технолошких отпадних вода из процеса испирања кварца, пречишћену воду поново након пречишћавања одводити у оближње депресије.
· Вршити повремени мониторинг воде која се испуста у лагуну.
· Регулисати кретања механизације на локацији постројења, контролисати исправност исте, спријечити акцидентне ситуације излијевања нафте и нафтних деривата. 
· Мазива, уља и остала средста складиштити у намјенксим посудама на уређеној локацији, са непропусном подлогом, заштићној од атмосфералија и механичких утицаја. 
· У случају испуштања нафтних деривата, техничких уља и масти из машина и возила, користити комерцијална патентирана средства-апсорбенс за упијање нафтних деривата (пиљевина и слично).
· Употребљени апсорбенс и друге загађене материје збринути као опасни отпад.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Спречити неконтролисано расипање отпада. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Набавити намјенске контејнере и посуде за збрињавање различитих врста отпада на предметној локацији, а нарочито опасног, комуналног и металног отпада у складу са Планом управљања отпадом.
· Контејнери/бурад за одлагање свих врста отпада на локацији морају бити јасно означени типом и нивоом опасности.
· Мјешовити комунални отпад одлагати у више пластичних канти. Исти редовно одвозити од стране локалног комуналаног предузећа по унапријед склопљеном Уговору са овлаштеним оператером.
· Обезбједити довољне количине апсорбента а за контаминирани апсорбент обезбједити затворено метално буре, са јасно означеним натписом опасан отпад и исти збрињавати у сарадњи са овлаштеном организацијом. 

· Закључити Уговоре са овлаштеним оператерима за одвоз и збрињавање опасног и комуналног отпада. 

· Гуме, ферозне метале и остале рециклабилне врсте отпада селективно раздвајати, складиштити у унапред одређеном простору и продавати у секундарне сировине. 

· Поштовати све смјернице дате у Плану управљања отпадом. 

· За збрињавање отпадних уља обезбједити затворену бурад. 
· Водити мјесечну и годишњу евиденцију о количинама насталог отпада.
· У случају да се идентификују нове врсте отпада потребно је израдити нови План управлјања отпадом којим је потребно дефинисати третман привременог и коначног збрињавања и уколико је потребно склопити нове Уговоре за коначно збрињавање тј. депоновање. 

· Опасан отпад (зауљени отпад, контаминирани апсорбент, отпадни материјали контаминирани опасним суспстанцама, амбалажу) складиштити у намјенске затворене посуде или контејнере за опасан отпад које осигуравају безбједно чување и преношење опасног отпада до преузимања од стране овлаштене комуналне службе по унапријед склопљеном уговору.
· Није дозвољено мијешање опасног и неопасног отпада.
· Отпад из сепаратора уље/вода – збрињавати од стране овлашћеног предузећа које ће према уговору вршити одржавање и чишћење сепаратора.
· Адекватном организацијом процеса рада спречити настајање и расипање свих врста отпада.

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).

· План управљања отпадом мора бити у складу са Законом о управљању отпадом („Службени гласник Републике Српске", број: 111/13, 106/15, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
	Шифра
	Назив отпада

	01
	ОТПАДИ КОЈИ ПОТИЧУ ОД ИСТРАЖИВАЊА, ИСКОПАВАЊА ИЗ РУДНИКА ИЛИ КАМЕНОЛОМА, И ФИЗИЧКОГ И ХЕМИЈСКОГ ТРЕТМАНА МИНЕРАЛА 

	01 04 
	Отпади из физичке и хемијске обраде минерала за обојену металургију 

	01 04 08 
	Отпадни шљунак и дробљени камен другачији од оних наведених у 01 04 07 

	06
	ОТПАД ОД НЕОРГАНСКИХ ХЕМИЈСКИХ ПРОЦЕСА 

	06 05
	Муљеви од третмана отпадних вода на локацији производње 

	06 05 03 
	Муљеви од третмана отпадних вода на локацији производње другачији од оних наведених у 06 05 02 

	   13 
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 И 19) 

	13 02
	Отпадна моторна уља, уља за мјењаче и подмазивање 

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, МАТЕРИЈАЛИ ЗА ФИЛТРИРАЊЕ И ЗАШТИТНА ОДЈЕЋА, АКО НИЈЕ ДРУГАЧИЈЕ СПЕЦИФИКОВАНО 

	15 01 
	Амбалажа (укључујући посебно сакупљену амбалажу у комуналном отпаду) 

	15 01 01 
	Папирна и картонска амбалажа 

	15 01 02
	Пластична амбалажа 

	15 01 03
	Дрвена амбалажа 

	15 01 04 
	Метална амбалажа 

	15 01 06 
	Мјешана амбалажа 

	15 01 10* 
	Амбалажа која садржи остатке опасних супстанци или је контаминирана опасним супстанцама 

	15 02 
	Апсорбенти, материјали за филтере, крпе за брисање и заштитна одјећа 

	15 02 02* 
	Апсорбенти, материјали за филтере (укључујући филтере за уље који који нису другачије спецификовани), крпе за брисање, заштитна одјећа, који су контанимирани опасним супстанцама 

	16 
	ОТПАДИ КОЈИ НИСУ ДРУГАЧИЈЕ СПЕЦИФИКОВАНИ У КАТАЛОГУ 

	16 01 
	Стара возила из различитих средстава транспорта (укључујући машине које раде поред пута) и отпади настали ослобађањем од старих возила и од одржавања возила ( изузев 13,14,16 06 и 16 08) 

	16 01 03 
	Потрошене гуме 

	16 01 07* 
	Филтери за уље 

	16 01 13* 
	Кочионе течности 

	16 01 17 
	Ферозни метал 

	20 
	ОПШТИНСКИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ) УКЉУЧУЈУЋИ ОДВОЈЕНО САКУПЉЕНЕ ФРАКЦИЈЕ) 

	20 01 
	Одвојено сакупљене фракције (изузев 15 01) 

	20 01 08 
	Биоразградиви кухињски и отпад из ресторана 

	20 03 
	Остали општински отпад 

	20 03 01 
	Мјешани општински отпад 


  Напомена: Опасни отпад у табели има ознаку звијездице (*)
3.3.4.   Мјере заштите у случају инцидентних ситуација
Мјере заштите од пожара
· У кругу објекта забранити манипулацију отвореним пламеном и употребу алата који варничи.
· На видним мјестима ставити ознаке „Забрањено пушење“.
· Израдити Елаборат заштите од пожара. Поштовати све мјере заштите од пожара прописане елаборатом заштите од пожара.
· Прибавити апарате за почетно гашење пожара.
· Сва електрична опрема мора бити атестирана, а сви електрични водови прегледани од стране овлаштене институције како би се смањила могућност настанка пожара.
У случају пожара потребно је предузети сљедеће мјере:

· Потребно је извршити евакуацију објекта;

· Обезбједити несметан приступ објектима (за ватрогасну службу и сл.);

· Извршити потпуну санацију евентуално настале штете у што краћем временском року.

         3.3.5.   Мјере након затварања постројења
· Локацију постројења вратити у задовољавајуће стање, уклонити сав материјал и отпад са локације и терен локације потпуно уредити.

· Сав настали чврсти и течни отпада уклонити са локације. 
· У случају уклањања опреме са локације водити рачуна да не дође до испуштања штетних материја у земљиште и површинске воде, као ни других материја које могу негативно утицати на квалитет вода и водених екосистема.
         3.4. Инвеститор, „КЕСО-ГРАДЊА” д.о.о. Тршић - Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вредности за загађујуће материје и то:
          4.1. Вриједности квалитета ваздуха –имисионе концентрације лебдећих честица морају бити усклађене са граничним вриједностима из Уредбе о вриједностима квалитета ваздуха („Службени гласник РС“, број 124/12).

Табела бр. 1: Имисионе концентрације лебдећих честица морају бити усклађене са граничним вриједностима из Уредбе о вриједностима квалитета ваздуха („Сл. гласник РС“, бр. 124/12).
	Суспендоване честице PM10 

	Један дан 
	50 μg/m3 
	25 μg/m3 
	75 μg/m3 

	Календарска година 
	40 μg/m3 
	8 μg/m3 
	48 μg/m3 

	Суспендоване честице PM2.5 СТАДИЈУМ 1 

	Календарска година 
	25 μg/m3 
	5 μg/m3 
	30 μg/m3 

	Суспендоване честице PM2.5 СТАДИЈУМ 2 

	Календарска година
	20 μg/m3 
	- 
	20 μg/m3 


           4.2.   Бука ван локације предметног постројења несмије да прелази дозвољени ниво буке  који је прописан Правилником о дозвољеним границама интензитета звука и шума („Службени лист СР БиХ“, бр. 46/89). Дозвољени нивои вањске буке дати су у сљедећој табели. Предметни објекат сврстава се у шесту зону.
Табела бр. 2: Дозвољене вриједности за ниво буке према Правилнику о дозвољеним границама интезитета звука и шума („Службени лист СР БиХ“, број 46/89)
	Подручје
(зона)
	НАМЈЕНА ПОДРУЧЈА
	Еквивалентни
нивои (Leq)
	Вршни
нивои

	
	
	дан
	ноћ
	L10
	L1

	I
	болничко, љечилишно
	45
	40
	55
	60

	II
	туристичко, рекреациско, опоравишно
	50
	40
	60
	65

	III
	чисто стамбено, васпитно-образовне и здравствене институције, јавне зелене и рекреационе површине
	55
	45
	65
	70

	IV
	трговачко, пословно стамбено и стамбено уз саобраћајне коридоре, складишта без тешког транспорта
	60
	50
	70
	75

	V
	пословно, управно, трговачко, занатско, сервисно (комунални сервис)
	65
	60
	75
	80

	VI
	индустријско, складишно, сервисно и саобраћајно подручје без станова
	70
	70
	80
	85


  4.3.   Граничне вредности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник РС“, број: 44/01). Граничне вриједности дате су у сљедећој табели: 
Табела бр. 3: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01)
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	30

	pH
	jedinice pH
	6,5-9,0

	Алкалитет
	g.CaCO3/m3
	-

	Електропроводљивост
	µS/cm
	-

	Остатак испарења на 105◦ С
	g/m3
	35

	Остатак - нефилтрабилни
	g/m3
	-

	Остатак - филтрабилни
	g/m3
	-

	Суспендоване материје по Imhoff-u
	mL taloga/L
	

	Растворени кисеоник
	gO2/m3l

% zasićenja
	-

	БПК5
	g/m3
	25

	ХПК
	g/m3
	125

	Амонијачни азот
	g/m3
	10

	Амонијак
	g/m3
	-

	Нитритни азот
	g/m3
	1

	Нитратни азот
	g/m3
	10

	Укупни азот 
	g/m3
	15

	Укупни фосфор
	g/m3
	3

	Сулфати
	
	200

	Хлориди
	
	250

	Масти уља
	g/m3
	500

	Гвожђе
	g/m3
	2000

	Кадмијум
	g/m3
	10

	Манган
	g/m3
	500

	Никл
	g/m3
	10

	Олово
	g/m3
	10

	Укупни хром
	g/m3
	100

	Цинк
	g/m3
	1000


5. Мониторинг
         5.1.  Одговорно лице „КЕСО-ГРАДЊА” д.о.о. Тршић - Зворник дужно је спроводити мониторинг загађујућих материја у периоду важења еколошке дозволе како је прописано у табели:

Табела бр.4. План мониторинга
	Предмет

мониторинга
	Параметар који се

осматра
	Мјесто вршења

мониторинга
	Вријеме и начин вршења

мониторинга
	Разлог због чега се врши мониторинг одређеног параметра


	Одговорност

	Квалитет ваздуха
	Концетрација УЛЧ (укупне лебдеће честице)
	На локацији између постројења за сепарацију кварца и постројења за сепарацију шљунка
	Једном (1) у току календарске године по дефинисаној методологији мјерења.
	Да се утврди
стварни утицај
постројења на околину.
	Извођач: Фирма
специјализована
за мониторинг
ваздуха;

Надзор:
Инвеститора или
овлаштена особа.

	Квалитет вода
	Укупно суспендоване материје на 105 ˚С, минерална уља, ХПК и БПК5


	Послије пречишћавања на таложнику за прихват технолошке отпадне воде
	Једном (1) у току године
	Одређивање утицаја ефлуента на реципијент;

Пројектовње система за третман отпадне воде (потребан степена пречишћавања –ПСП %).
	Извођач
Фирма

специјализована

за мониторинг

вода;

Надзор
Одговорно лице Инвеститора

	Квалитет земљишта

	Физичко хемијски параметри (тешки метали, минерална уља)
	У кругу парцеле на мјесту акцидента
	У случају акцидентне ситуације један (1) узорак за одређивање контаминираности или по налогу еколошког инспектора
	Утврђивање степена и врсте евентуалне контаминираности земљишта у случају акцидента


	Извођач:
Специјализована фирма;

Надзор:
Инвеститора или

овлаштена особа.


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе израђени од овлашћене институције „В&З-ЗАШТИТА“ д.о.о. Бања Лука.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
        12. Овим Рјешењем престаје да важи Рјешење овог органа, број: 05-511-12/19 од 27.05.2019.год.
О Б Р А З Л О Ж Е Њ Е

         Инвеститор, „КЕСО-ГРАДЊА” д.о.о. Тршић - Зворник, дана 22.02.2022.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за погон за сепарацију шљунка и пијеска и погон за прераду кварцног пијеска, који се налазе на локацији Шиб у насељу Козлук, град Зворник, на грађевинској парцели означеној као к.ч. број: 7208/1, 7208/2, 7208/3 К.О. Скочић и к.п. број: 7222 и 7223 К.О. Скочић.

         Уз Захтјев су достављени Докази, које је урадила овлашћена институција „В&З-ЗАШТИТА“ д.о.о. Бања Лука, која поседује лиценцу за обављање дјелатности из области заштите животне средине, број: 5-Е/05 од 27.09.2019.год. Докази уз захтјев су саставни дио овог Рјешења.
Инвеститор је уз Захтјев за издавање еколошке дозволе, поред Доказа број радног налога: 600-З-18/22 урађених у фебруару 2022. године приложио и сљедећу документацију:
· Рјешење о регистрацији, Основни привредни суд у Бијељини, број: 059-0-Reg-20-000 169 од 11.03.2020.год.

· Рјешење, Одјељење за стамбено-комуналне послове и послове саобраћаја, Градска управа Града Зворник, број: 05-511-12/2019 од 27.05.2019.год.
· Рјешење, Одјељење за стамбено-комуналне послове и послове саобраћаја, Градска управа Града Зворник, број: 05-511-61/2016 од 05.01.2017.год.

· Рјешење о водној дозволи, ЈУ „ВОДЕ СРПСКЕ“ Бијељина, број: 01/3-3-1897-1/20 од 18.06.2020.год.
· Копија катастарског плана, Републичка управа за имовинско-правне послове, ПЈ Зворник, КО Скочић, број плана: 15, од 24.02.2017.год.
· Копија катастарског плана, Републичка управа за имовинско-правне послове, ПЈ Зворник, КО Скочић, број плана: 15, од 02.11.2016.год.
· Земљишнокњижни извадак, Републичка управа за имовинско-правне послове, ПЈ Зворник, КО Скочић, број: 21.21/714.3-1-046/16, од 23.06.2016.год.
· Земљишнокњижни извадак, Републичка управа за имовинско-правне послове, ПЈ Зворник, КО Скочић, број: 21.21/714.3-1-645/16, од 23.06.2016.год.
· Посједовни лист – препис, број: 2526/5, Републичка управа за геодетске и имовинско-правне послове Бања Лука, КО Скочић, број: 21.21-952.1-1-1488/2016 од 23.06.2016.год.
· Посједовни лист – препис, број: 2414/1, Републичка управа за геодетске и имовинско-правне послове Бања Лука, КО Скочић, број: 21.21-952.1-1-1437/2016 од 15.06.2016.год.
· Посједовни лист – препис, број: 2147/14, Републичка управа за геодетске и имовинско-правне послове Бања Лука, КО Скочић, број: 21.21-952.1-1-1436/2016 од 15.06.2016.год.
· Прегледна скица локације
· Накнадне локацијске услове, Одјељење за просторно уређење, Општине Зворник, број: 04-364-46/2011 од 18.03.2011.год.
· Накнадне локацијске услове, Одјељење за просторно уређење, Општине Зворник, број: 04-364-46/2011 од 11.04.2011.год.
· Доказ о уплати градске административне таксе.

Кроз Доказе се описују сљедећи објекти: погон за сепарацију шљунка и пијеска и погон за прераду кварцног пијеска.
Погон сепарације шљунка и пијеска се налази на парцелама к.п. број: 7222 и 7223 К.О. Скочић, укупне површине 0,48 ha. Капацитет сепарације од 30 m3/h тј. 40 000 m3/год. На поменутој локацији се налазе се следећи објекти: 

· Сепарација са таложником 

· Ударно гредна дробилица 

· Пратећи објекат са мокрим чвором и упојним бунаром 

· пумпна станица са водомјерним окном 

· Машинска радионица 

С обзиром на капацитет сепарације од 30 m3/h из оближњег локалитета са кога се врши експлоатација материјала обезбјеђује се минимално 300 m3 природног материјала који се депонује на локацији. Наведена површина је приближних димензија 20x35 (700 m2), тако да се на њој може депоновати количина шљунка до 2000 m3. Интерном саобраћајницом, врши се допрема природног материјала, приступ празних камиона, утовар и одвожење одређених фракција. С обзиром на облик парцеле, одвија се кружни саобраћај. 

     Кроз Доказе се још наводи и да се технолошки процес производње састоји из сљедећих фаза:
· ископани шљунак се одвози на усипни кош 

· са усипног коша шљунак одлази на дозатор 

· са дозатора одлази на спирални класификатор гдје се врши прање 

· са класификатора шљунак даље иде на троетажно сито гдје се врши раздвајање на 4 различите гранулације 

· након прве класификације врши се додатно просијавање гдје се неодговарајуће гранулације враћају и поновно класифицирају 

· добијене раздвојене гранулације се појединачно трачним транспортерима транспортују на своје одвојене депоније готових производа.

Путем сепарације, врши се технолошки процес прераде природног материјала, који за резултат има одвајање фракција следећих гранулација: 

· Фракција 0-4 mm

· Фракција 4-8 mm

· Фракција 8-16 mm

· Фракција 16-31,5 mm

· Фракција (32 mm
        Докази описују и Погон сепарације кварцног пијеска који се налази на парцелама к.ч. број: 7208/1, 7208/2, 7208/3 К.О. Скочић на локацији Шиб у насељу Козлук. Капацитет погона за прераду кварцног пијеска је 30000 t/год.
Лежиште кварцног пијеска „Бијела Стијена - Скочић“ се налази на удаљености 18 km од укључења на асфалтни пут Зворник-Бијељина. Кварцни пијесак са лежишта “Бијела Стијена – Скочић” се довози камионима на депонију која се налази непосредно поред постројења сепарације у Козлуку. Лежиште крупнозрног састава, а главни асортиман производа представља класа -0,4+0,05 mm, утврђена је потреба за уситњавањем крупних класа које се издвајају у процесу сепарисања односно класирања.
Складиштење производа се врши на сљедећи начин: 
· депоновање асортимана –0.4+0.05 као финалног производа сепарације у предвиђено складиште или се овај асортиман депонује на отворен складиште испод хидроциклона.
· сладиштење асортимана +15 mm, -15+4 mm, -4+2 mm, -2+0,6 mm и -0,6+0,4 mm се одвија транспортним тракама на отворене бетонске боксове.
· складиштење класе –0.05+0 mm се одвија у лагунама поред постројења.
	
	


       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 07.03.- 06.04.2022. год. У Законом предвиђеном року од 30 дана  није изјављена ниједна примједба.
          O резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, брoj: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

